વધતી ઉંમર અને ઘડતી ઝડપને કારણે એશિયન ગેમ્સમાં સરદાર સિંઘનું પ્રદર્શન પણ કોઈ ખાસ રહ્યું ન હતું. પીટીઆઈને સરદાર સિંઘે જણાવ્યું કે, "હા, મેં આંતરરાષ્ટ્રીય હોકીમાંથી નિવૃત્તિ લેવાનો નિર્ણય લીધો છે. મેં ઘણી લાંબી કારકિર્દી રમી છે. 12 વર્ષ એ ઘણો લાંબો સમય કહેવાય. હવે નવી પેઢીને આગળ આવવાની તક મળવી જોઈએ. મેં ચંડીગઢમાં રહેતા મારા પરિવાર, મિત્રો અને હોકી ઈન્ડિયા સાથે ચર્ચા-વિચારણા કર્યા બાદ આ નિર્ણય લીધો છે. મને લાગે છે કે હવે હોકી સિવાયની જિંદગી તરફ નજર નાખવાનો સમય પાકી ગયો છે."